**Ministru kabineta noteikumu projekta „Grozījumi Ministru kabineta 2009. gada 29. septembra noteikumos Nr. 1104 „Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma „Par autoceļiem” 8. panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā valsts autoceļu un valsts autoceļu maršrutā ietverto pašvaldībām piederošo autoceļu posmu sarakstos konstatētās izmaiņas pēc ikgadējās valsts autoceļu inventarizācijas datiem, kā arī valsts autoceļu maršrutu novietojumu izmaiņām un valsts autoceļu vai to maršrutu posmu nodošanu pašvaldību īpašumā, ir nepieciešams veikt grozījumus Ministru kabineta 2009. gada 29. septembra noteikumos Nr. 1104 „Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem”.Šie grozījumi ir nepieciešami, lai tiktu nodrošināta aktuāla informācija par valsts autoceļu maršrutiem, kā arī lai pašvaldības, kuru pilsētu teritorijās ir mainīti valsts autoceļu maršrutu novietojumi, varētu pretendēt uz Ministru kabineta 2008. gada 11. marta noteikumos Nr. 173 „Valsts pamatbudžeta valsts autoceļu fonda programmai piešķirto līdzekļu izlietošanas kārtība” noteikto valsts pamatbudžeta valsts autoceļu fonda programmas tranzītielām paredzēto līdzfinansējumu.Projekta mērķis ir aktualizēt informāciju par valsts autoceļu maršrutiem un valsts autoceļu maršrutā ietvertajiem pašvaldībām piederošajiem autoceļu posmiem. |
| 3. | Projekta izstrādē iesaistītās institūcijas | Satiksmes ministrija, valsts akciju sabiedrība „Latvijas Valsts ceļi”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldības. |
| 2. | Tiesiskā regulējuma ietekme uz tautsaimniecību un administratīvo slogu | Pašvaldības, kuru pilsētu teritorijās ir mainīti valsts autoceļu maršrutu novietojumi, var pretendēt uz Ministru kabineta 2008. gada 11. marta noteikumos Nr. 173 „Valsts pamatbudžeta valsts autoceļu fonda programmai piešķirto līdzekļu izlietošanas kārtība” noteikto valsts pamatbudžeta valsts autoceļu fonda programmas tranzītielām paredzēto līdzfinansējumu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **VI Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | 2017. gada 13. jūnijā projekts publicēts Satiksmes ministrijas mājas lapā sadaļā „Izstrādē esošie attīstības plānošanas dokumenti un tiesību akti ”. |
| 3. | Sabiedrības līdzdalības rezultāti | Mihails Simvulidi izsaka šādu priekšlikumu:Valsts autoceļu A2, A6, A7, A8, A10 un P1 pašreizējie maršruti ir ierīkoti ielās, kas saskaņā ar Rīgas domes 20.12.2005. saistošo noteikumu Nr. 34 (<http://www.rdpad.lv/wp-content/uploads/2014/11/RTIAN_aktuala_redakcija.pdf>, 154. lp.) 5.pielikumu ir D kategorijas ielas. Atbilstoši Ministru kabineta 30.04.2013. noteikumu Nr. 240 2. pielikumam D kategorijas ielas ir piekļūšanas ielas, un daudzas no tām atrodas Rīgas vēsturiskā centra teritorijā, kas atbilstoši teritorijas plānojumam jāatslogo no autotransporta satiksmes, tātad šīs ielas nav paredzētas tādai satiksmes intensitātei kāda ir uz valsts autoceļiem. Arī kravas autotransporta kustība šajās ielās ir aizliegta (<http://rdsd.lv/kravas-transportam>). Turklāt šajās ielās ir daudz luksoforu un sastrēgumu, līdz ar to ieteicams šīs ielas apbraukt pa citām, tranzīta satiksmei paredzētām ielām.Ņemot vērā šos apstākļus, lūdzu grozīt valsts autoceļu A2, A6, A7, A8, A10 un P1 maršrutus Rīgas teritorijā, novirzot tos pa B kategorijas ielām, bet vietās, kur tādas vēl nav izbūvētas - pa C kategorijas ielām, kur atļauta kravas autotransporta kustība, piemēram:1. A2 - Slāvu iela, Slāvu satiksmes pārvads, Lubānas iela, Juglas iela, Brīvības gatve;2. A6 - Slāvu iela, Slāvu satiksmes pārvads, Krustpils iela, Maskavas iela;3. A7 - Dienvidu tilts, Jāņa Čakstes gatve, Ziepniekkalna iela (no Jāņa Čakstes gatves līdz Rīgas robežai);4. A8 - Vienības gatve (no Kārļa Ulmaņa gatves līdz Rīgas robežai);5. A10 - Kārļa Ulmaņa gatve (no Vienības gatves līdz Rīgas robežai);6. P1 - Slāvu iela, Slāvu satiksmes pārvads, Piedrujas iela, Vestienas iela, Braslas iela, Gustava Zemgala gatve, Viestura prospekts, Mīlgrāvja iela, Jaunciema gatve.Satiksmes ministrijas ieskatā M. Simvulidi priekšlikums nav atbalstāms, jo Ministru kabineta 2009. gada 29. septembra noteikumi Nr. 1104 „Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem” nosaka tikai valsts autoceļu un valsts autoceļu maršrutā ietverto pašvaldībām piederošo autoceļu posmu sarakstus, bet nenosaka valsts autoceļa maršruta veidošanas principus, tāpēc šajos noteikumos nav pamata ieviest M. Simvulidi priekšlikumu par valsts autoceļu maršrutu korekcijām. Lai mainītu priekšlikumā minēto autoceļa maršrutu, tas ir jāsaskaņo ar attiecīgo pašvaldību, šajā gadījumā – ar Rīgas domes Satiksmes departamentu, un jāparedz teritorijas plānojumā. Turklāt Satiksmes ministrija nav tiesīga vienpersoniski mainīt priekšlikumā minēto autoceļu maršruta novietojumu Rīgas pilsētā, jo visi nosauktie ceļu posmi ir Rīgas pašvaldības īpašums. |
| 4. | Cita informācija | Nav. |

|  |
| --- |
| **VII Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, valsts akciju sabiedrība „Latvijas Valsts ceļi”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas III, IV, V sadaļa – projekts šīs jomas neskar.

Satiksmes ministrs U. Augulis

Vīza: valsts sekretārs K. Ozoliņš

2017.08.02. 12:57

804

A. Granīta, 67028157

Andra.Granita@lvceli.lv

D. Supe, 67028253

dace.supe@sam.gov.lv